Diari Oficial de la Generalitat Valenciana


Sumari del DOGV 6995, del 03-04-2013 (2013/2953)

Aprovació definitiva de les modificacions puntuals de les normes subsidiàries.
------------------------------------------------------------------------------

### Dades del document

Número de DOGV
:   6995

Data del DOGV
:   03-04-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/2953


Data del document
:   21-03-2013

Organisme emissor
:   Ajuntament de Fuenterrobles

Tipus de document
:   Anunci

Descriptors 

:   * Fuenterrobles
    * pla d'urbanisme
    * administració local

Aprovació definitiva de les modificacions puntuals de les normes subsidiàries. [2013/2953]  
Aprovat inicialment per l'acord del Ple, de data 18 de novembre, el projecte de modificació puntual de les normes subsidiàries municipals d'este municipi i publicats anuncis en el Diari Oficial de la Comunitat Valenciana número 6662, de 30 de novembre de 2011, i en el periòdic Levante EMV de 23 de novembre de 2011.  
Advertits errors i esmenats estos mitjançant l'acord plenari de 28 de febrer de 2012.   
Atorgada l'aprovació definitiva per la Comissió Territorial d'Urbanisme en data 9 de març de 2012 i complits els requeriments formulats en esta amb relació a propietaris i limítrofs.  
Dispose que, atés que la modificació afecta plans d'ordenació, es publique del text que els acompanya en el Diari Oficial de la Comunitat Valenciana i en el periòdic Levante EMV durant el termini d'un mes, a comptar des de l'endemà de la publicació del present anunci en el Diari Oficial de la Comunitat Valenciana, als efectes de garantir el coneixement públic del contingut de la modificació tramitada. El contingut dels plànols i dels annexos es poden consultar en les oficines municipals.  
  
  
Modificació puntual número 1  
L'objecte de la present modificació puntual, una vegada analitzades les circumstàncies descrites anteriorment i ateses les necessitats plantejades per la corporació municipal, és la modificació de les normes subsidiàries i de planejament del municipi de Fuenterrobles, consistents en la modificació de les alineacions afectades en l'entorn del carrer d'El Pozo Viejo (vegeu plànols 1, 2, 3 i 4 ).  
Amb la modificació puntual plantejada s'aconseguix que els propietaris de les parcel·les de la vora no es vegen afectades pels errors comesos al plasmar en camp les alineacions dels carrers, per tant la modificació proposada evitarà la creació d'un perjuí a tercers.   
Les noves alineacions proposades no suposaran un gran augment de superfície o aprofitament de les parcel·les afectades de la vora, simplement trasllada les parcel·les que els atorguen les normes subsidiàries (NNSS) i queden amb el mateix aprofitament urbanístic.  
En el quadro de l'annex 1 poden observar-se les diferències de superfície entre les parcel·les primitives i les propostes, i en el mateix annex apareix una taula comparativa on pot veure's com les parcel·les patixen uns creixements o disminucions de superfície mínims.  
A més, a fi de millorar els accessos i la vista de les illes afectades limítrofs, es proposa l'execució d'un nou vial exterior de 8,00 metres d'amplària. La creació del vial millorarà la xarxa viària i de comunicacions del municipi i suposarà una gran millora visual i paisatgística sobre este (vegeu plànol núm. 4).  
  
Modificació puntual número 2  
A la vista dels condicionants exposats anteriorment quant a proximitat entre vials de connexions del carrer de Barcas amb el carrer de Carretera de Camporrobles, la inexistència d'un d'estos grafiat en les normes subsidiàries, i el gran desnivell que hauria de salvar este, es proposa el canvi de qualificació de la zona assenyalada passant l'esmentat vial inexistent de zona VII B, xarxa de vianants, a zona I, nucli urbà (vegeu plànols 5, 6, 7 i 8).  
D'esta manera es dóna continuïtat al vial assenyalat com a carrer de La Fuente, i no s'altera la trama urbana lògicament i històricament consolidada en el municipi.  
A més, d'esta manera s'aconseguix evitar la creació d'un pas de vianants amb dèficit d'amplària, excessiu pendent que evita la possible creació de rampes i, en definitiva, que no s'adiu amb una arquitectura actual.  
  
III. Conclusions  
En línies generals la proposta de modificació número 1 de les normes subsidiàries de Fuenterrobles intenta adaptar el traçat de les seues alineacions a la realitat física d'allò que s'ha construït, intentant en tot moment evitar generar perjuís a tercers, bé siga per disminució del seu aprofitament o per la ubicació de la seua parcel·la.  
La modificació número 2 proposada tracta en definitiva de no alterar la realitat física actual del medi, sense trencar la trama urbana consolidada, i per tant significa adaptar els vials als existents en l'actualitat.  
  
Pel que antecedix, el tècnic que subscriu veu justificada clarament la necessitat de les modificacions de les normes subsidiàries de Fuenterrobles.  
  
IV. Plànols  
  
Modificació puntual número 1  
1. Zonificació i xarxa viària del sòl urbà: estat actual.  
2. Zonificació i xarxa viària del sòl urbà: estat actual - entorn de zona afectada.  
3. Zonificació i xarxa viària del sòl urbà: estat actual - edificacions existents.  
4. Zonificació i xarxa viària del sòl urbà: estat proposat.  
  
Modificació puntual número 2  
5. Zonificació i xarxa viària del sòl urbà: estat actual.  
6. Zonificació i xarxa viària del sòl urbà: estat actual - entorn de zona afectada.  
7. Zonificació i xarxa viària del sòl urbà: estat actual - vials existents.  
8. Zonificació i xarxa viària del sòl urbà: estat actual - reportatge fotogràfic.  
9. Zonificació i xarxa viària del sòl urbà: estat proposat.  
  
Cosa que es publica als efectes de l'article 83.2.a de la Llei 16/2005, de 30 de desembre, de la Generalitat, Urbanística Valenciana.  
  
Fuenterrobles, 21 de març de 2013.- L'alcaldessa: M.ª Estefanía Berlanga García.